
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 30 


6 Μαρτίου 1997 


ΝΟΜΟΣ ΥΠ’ ΑΡίθ. 2466 

Σύσταση νομικού προσώπου με την επωνυμία “Εθνικό Κέ¬ 
ντρο Χαρτών και Χαρτογραφικής Κληρονομιάς - Εθνική 

Χαρτοθήκη ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφιαε η Βουλή: 

Άρθρο 1 

Επωνυμία - Έδρα - Χαρακτήρας - ΕποπτεΙα 

1. Συνιστάται νομικό πρόοωπο ιδιωτικού δικαίου με 
την επωνυμία Εθνικό Κέντρο Χαρτών και Χαρτογραφικής 
Κληρονομιάς - Εθνική Χαρτοθήκη", Ε.ΚΕ.Χ.ΧΑ.Κ.·. με 
έδρα εντός του πολεοδομικού συγκροτήματος Θεσσα¬ 
λονίκης, το οποίο απολαμβάνει οικονομικής και διοικη¬ 
τικής αυτοτέλειας και λειτουργεί βάσει των αρχών της 
ιδιωτικής οικονομίας. Η επωνυμία του για τις διεθνείς 
επαφές και συνεργασίες του Κέντρου είναι "ΝοΙίοπβΙ 
ΟθπΙγο ίοτ Μορε 3πά 03ΐΐ09Γ3ρΝό Ηβπί39β - 
ΝσίίοΠβΙ Μ3Ρ υβΓ3|·γ". 

2. Το Ε.ΚΕ.Χ.ΧΑ.Κ. είναι κοινωφελές, τα δε τυχόν 
έσοδά του διατίθενται για την απόκτηση μέσων, την 
ανανέωση και τον εκσυγχρονισμό του εν γένει τεχνικού 
και λοιπού εξοπλισμού, την ενίσχυση και ανάπτυξη της 
λειτουργίας του και γενικά την επίτευξη των σκοπών 
του, 

3. Το Ε.ΚΕ.Χ.ΧΑ.Κ. στεγάζεται δωρεάν σε κατάλληλες 
εγκαταστάσεις που παραχωρούνται από φορέα του 
δημόσιου τομέα, ο οποίος δύναται να συνδράμει για τη 
συντήρηση και την εν γένει εύρυθμη λειτουργία τους. 

4 . Η εποπτεία και ο έλεγχος του Ε.ΚΕ.Χ.ΧΑ.Κ. ασκείται 
αποκλειστικά από τον Υπουργό Μακεδονίας - Θράκης 


και περιλαμβάνει το διορισμό των οργάνων διοίκησης 
κατά το άρθρο 4 του νόμου αυτού, την έγκριση του 
προϋπολογισμού και απολογισμού και την άσκηση τα¬ 
κτικού ή έκτακτου διαχειριστικού ελέγχου. 

Άρθρο 2 
Σκοποί 

Σκοποί του Ε.ΚΕ.Χ.ΧΑ.Κ. είναι: 
α) Η διάσωση, συλλογή, τακτοποίηση, τεκμηρίωση, 
αρχειοθέτηση, συντήρηση, έκθεση, ανάδειξη, προβολή 
και διάδοση χαρτών, χαρτογραφιών ατλάντων και συ¬ 
ναφούς χαρτογραφικού υλικού ιδιαίτερης αξίας, καθώς 
και της εν γένει χοίτογραφικής κληρονομιάς της χώρας. 

β) Η μελέτη του εκπαιδευτικού, πολιτιστικού και επι- 
κοινωνιακσύ ρόλου των χαρτών, η χαρτογραφική υπο¬ 
στήριξη εθνικών θεμάτων, η επιστημονική και τεχνική 
συνεργασία με σχετικούς εθνικούς και διεθνείς οργα¬ 
νισμούς σε θέματα χαρτογραφίας και χαρτών και η 
συνδρομή σε οργανισμούς του δημόσιου ή ιδιωτικού 
τομέα σχετικά με θέματα κοινού ενδιαφέροντος. 

γ) Η οργάνωση μόνιμων και κινητών εκθέσεων χαρτών, 
η παραγωγή σχετικών εκδόσεων, υλικού κοι άλλων 
μέσων, με την οξιοποίηση των νέων τεχνολογιών. 

δ) Η κατάλληλη αξιοποίηση δημόσιων και ιδιωτικών 
συλλογών χαρτών και η αγορά σπάνιων χαρτών και 
αξιόλογων συλλογών χαρτών κυρίως του Ελλαδικού 
χώρου, που διατίθενται στο εσωτερικό και το εξωτερικό. 

ε) Η οργάνωση σεμιναρίων, συνεδρίων και η κατάλληλη 
αξιοποίηση και διάδοση των αποτελεσμάτων τους, σχε¬ 
τικά με όλους τους κλάδους της χαρτογραφικής επι¬ 
στήμης, καθώς και η μελέτη σχετικά με τη χαρτογραφική 
διάσταση και εν .γένει σπουδοιότητα των τοπωνυμίων. 

στ) Η οργάνωση και λειτουργία στις εγκαταστάσεις 
του χαρτοθήκης, χαρτογραφικής βιβλιοθήκης, εκθεσια¬ 
κών χώρων, καθώς και κατάλληλων διαδικασιών παροχής 
μέσων μελέτης, σε ενδιαφερόμενους μελετητές και 
ερευνητές. 

ζ) Ο σχεδιασμός, οργάνωση και λειτουργία, σε συ¬ 
νεργασία με σχετικούς ενδιαφερόμενους φορείς, δη¬ 
μόσιου ή ιδιωτικού δικαίου, συστηματικών κύκλων μα¬ 
θημάτων επαγγελματικής εκπαίδευσης και κατάρτισης 
σε θέματα συντήρησης και αναπαραγωγής παλαιών 
χαρτών και συναφούς υλικού. 

Άρθρο 3 
Πάροι 

1. Οι πόροι του Ε.ΚΕ.Χ.ΧΑ.Κ. προέρχονται από: 
α) Πόσης φύσεως επιχορηγήσεις, δωρεές, χορηγίες 
και παροχές προερχόμενες από την Ευρωπαϊκή Ένωση, 
καθώς και από οποιοδήποτε φυσικό ή νομικά πρόσωπο 
της ημεδαπής, περιλαμβανομένου του Δημοσίου, ή της 
αλλοδαπής, των ομογενειακών οργανώσεων, καθώς ε¬ 
πίσης και κάθε κληρονομιά, κληροδοσία, που καταλεί- 
πεται υπό οποιαδήποτε μορφή στο Ε.ΚΕ.Χ.ΧΑ.Κ. και 
τις προσόδους αυτών. 

β) Έσοδα από συνέδρια, εκθέσεις, εκδηλώσεις, εκ¬ 
δόσεις, εκτυπώσεις χαρτών, παραχωρήσεις χώρων, πα¬ 
ροχές πληροφοριών και υπηρεσιών, καθώς και κάθε 
έσοδο προερχόμενο από την εφαρμογή των σκοπών 
του. 

γ) Έσοδα από την εκποίηση πόσης φύσεως άχρηστου 
ή παρωχημένου υλικού. 

2. Τα έσοδα του Ε.ΚΕ.Χ.ΧΑ.Κ., από οποιαδήποτε πηγή 
και αν προέρχονται, κατατίθενται σε ιδιαίτερο έντοκο 
λογαριασμό τραπέζης. 

Η ανάληψη, διάθεση ή πραγματοποίηση οποιοσδήποτε 
δαπάνης από το λογαριασμό αυτού γίνεται με ειδική 
εντολή του Προέδρου ή του νόμιμα εξουσιοδοτημένου 
από αυτόν προσώπου. Την ανωτέρω εξουσία παρέχει 
τα Διοικητικό Συμβούλιο στον Πρόεδρο μόλις αυτός 
αναλάβει την άσκηση των καθηκόντων του. 

Άρθρο 4 

Όργανα διοίκησης 

1. Όργανα διοίκησης του Ε.ΚΕ.Χ.ΧΑ.Κ. είναι το Διοι¬ 
κητικό Συμβούλιο και ο Πρόεδρος του Διοικητικού Συμ¬ 
βουλίου. 

2. Το Διοικητικό Συμβούλιο (Δ.Σ.), αποτελούμενο από 
τον Πρόεδρο και τέσσερα μέλη, διορίζεται με πενταετή 
θητεία, με απόφαση του Υπουργού Μακεδονίας - Θρά¬ 
κης. 

3. Ως Πρόεδρος του Δ.Σ. ορίζεται εν ενεργεία κα¬ 
θηγητής Α.Ε.ί. με μακρόχρονο, διακεκριμένο, εκπαιδευ¬ 
τικό, ερευνητικό, επιστημονικό και συγγραφικό έργο στη 
χαρτογραφία και ιδιαίτερη συμβολή στην εν γένει ανά¬ 
πτυξή της, με αναγνωρισμένο κύρος στην Ελλάδα και 
στο εξωτερικό και μακρά διοικητική πείρα. Τα υπόλοιπα 
μέλη του Δ.Σ. θα αποτελούνται από καταξιωμένες και 
αναγνωρισμένες προσωπικότητες της πνευματικής, ε¬ 
πιστημονικής και πολιτιστικής ζωής του τόπου με ιδιαί¬ 
τερη μακρόχρονη εμπειρία, σπουδές, έργο και αποδε¬ 
δειγμένο ενδιαφέρον στη χαρτογραφία, που μπορούν 


με τις γνώσεις και την πείρα τους να συμβάλλουν 
αποτελεσματικά στην επίτευξη των σκοπών του 
Ε.ΚΕ.Χ.ΧΑ.Κ.. 

4. Τα μέλη του Δ.Σ. και ο Πρόεδρος δεν διχαιούνται 
μισθού ή άλλης αποζημίωσης. Προσφέρουν τις υπηρε¬ 
σίες τους χωρίς αμοιβή. Δικαιούνται όμως οδοιπορικά 
ή άλλα έξοδα που δαπάνησαν για την εκτέλεση υπη¬ 
ρεσιών του Ιδρύματος, εφόσον έγιναν έπειτα από ειδική 
εντολή του Δ.Σ. και υποδεικνύονται ότι πραγματοποιή¬ 
θηκαν νόμιμα. 

5. Η λειτουργία και οι αρμοδιότητες του Δ.Σ. ως 
οργάνου διοίκησης και διαχείρισης των υποθέσεων και 
της περιουσίας του Ε.ΚΕ.Χ.ΧΑ.Κ., ο τρόπος πλήρωσης 
κενωθείσης θέσεως, η ανάθεση αρμοδιοτήτων του σε 
μέλη αυτού ή πρόσωπα, τα των ειδικότερων αρμοδιο¬ 
τήτων του Προέδρου, τα των τηρούμενων βιβλίων και 
στοιχείων και του τρόπου διενέργειας του διαχειριστικού 
ελέγχου και κάθε άλλη αναγκαία λεπτομέρεια, ρυθμί¬ 
ζονται με απόφαση του Υ πουργού Μακεδονίας-Θράκης, 
που δημοσιεύεται στην Εφημερίδα της Κυβερνήσεως. 
Με όμοια απόφαση εγκρίνετσι ο εσωτερικός κανονισμός 
του Ε.ΚΕ.Χ.ΧΑ.Κ. που ουντάσσεται από το Δ.Σ. και οι 
τροποποιήσεις αυτού, μετό από εισήγηση του Προέδρου. 

Άρθρο 5 

Προσωπικά 

1. Με προεδρικό διάταγμα, που εκδίδεται μετά από 
πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης. Οικονομικών και Μακεδο¬ 
νίας-Θράκης, ύστερα από γνώμη του Δ.Σ.. συνιστώνται 
οι αναγκαίες θέσεις προσωπικού στο Ε.ΚΕ.Χ.ΧΑ.Κ. με 
σχέση εργασίας ιδιωτικού δικαίου και καθορίζονται τα 
προσόντα και η διαδικασία πρόσληψης σπς θέσεις 
αυτές, 

2. Για την εξυπηρέτηση ειδικών αναγκών και εφόσον 
το προσωπικό του Ε.ΚΕ.Χ.ΧΑ.Κ. δεν επαρκεί ή δεν 
διαθέτει την απαιτούμενη ειδίκευση και πείρα, δύναται 
με απόφαση του Δ.Σ. να ανατίθεται σε επιστήμονες ή 
άλλους ειδικούς, με συμβάσεις, η εκτέλεση συγκεκρι¬ 
μένου έργου. Με τις συμβάσεις αυτές καθορίζεται το 
έργο, ο χρόνος παράδοσης αυτού και το ύψος της 
αμοιβής. 

3. Με κοινές αποφάσεις του Υπουργού Μακεδονίας 
- Θράκης και του κατά περίπτωση αρμόδιου υπουργού 
και μετά από αιτιολογημένη απόφαση του Δ.Σ. δύναται, 
κατά τις κείμενες διατάξεις, να αποσπάται στον 
Ε.ΚΕ.Χ.ΧΑ.Κ. πάσης φύσεως και κατηγορίας προσωπικό 
από νομικά πρόσωπα του δημόσιου τομέα και από νομικά 
πρόσωπα ιδιωτικού δικαίου, το οποίο δύναται για συ¬ 
γκεκριμένο χρόνο να ασκεί έργο του Ε.ΚΕ.Χ.ΧΑ.Κ,, 
σύμφωνα με την απόφαση του Δ.Σ., μισθοδοτούμενο 
από το φορέα προέλευσής του. 

Άρθρο 6 

Διαχείριση - Απαλλαγές - Διάλυση 

1. Η οικονομική διαχείριση του Κέντρου περιλαμβάνει 
ετήσια περίοδο, η οποία αρχίζει την 1η Ιανουαρίου και 
λήγει την 31η Δεκεμβρίου του ίδιου χρόνου και γίνεται 
με βάση τους προϋπολογισμούς και απολογισμούς ε¬ 
σόδων και εξόδων αυτού. 

2. Κατ εξαίρεση, η πρώτη διαχειριστική περίοδος 
αρχίζει από την ημέρα δημοσιεύσεως στην Εφημερίδα 
της Κυβερνήσεως του παρόντος και παρατείνεται ως 
την 31η Δεκεμβρίου του επόμενου ημερολογιακού έτους. 

3. Ιδιώτες οι οποίοι παραχωρούν στο Ε.ΚΕ.Χ.ΧΑ.Κ. 
συλλογές χαρτών ή άλλο χαρτογραφικό υλικό ιδιαίτερης 
συλλεκτικής αξίας έναντι συμβολικού αντιτίμου, το οποίο 
συμφωνείται μεταξύ του Ιδρύματος και του ιδιώτη, α¬ 
παλλάσσονται των φορολογικών εκείνων υποχρεώσεων 
που ισχύουν για τους ασκούντες εμπορία έργων τέχνης. 

4. Σε περίπτωση διάλυσης του Ε.ΚΕ.Χ.ΧΑ.Κ. τα πε¬ 
ριουσιακά στοιχεία του περιέρχονται στο Υπουργείο 
Μακεδονίας - Θράκης, Η εκκαθάριση ενεργείται από 
δύο εκκαθαριστές που διορίζονται με κοινή απόφαση 
των Υπουργών Μακεδονίας-Θράκης και Οικονομικών. 

'Αρθρο 7 
Τελική διάταξη 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 28 Φεβρουάριου 1997 
Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

έζωτερκων, 

ΔΗΜΟ ΠΑΣ ΔΙΟΙΚΗΤΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΚΩΝ 

αλεξ. παπαδοπουλος ΠΑΝΝΟΣ ΠΑΠΑΝΤΟΝΙΟΥ 

ΜΑΚΕΔΟΝΙΑΣ - ΘΡΑΚΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 28 Φεβρουάριου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕ1.ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ. Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ,Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσούξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ,Α.Ε. εαόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 » 

500 »> 

250 » 

500 » 

150 » 

12.500 *> 

500 »■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































